ญี่ปุ่นผวา คนขับTAXI ติดเชื้อไวรัสโคโรนา เรือไดมอนด์ฯ ติดเชื้อเพิ่ม 44
ชาวญี่ปุ่นผวาหนัก ยืนยันคนขับแท็กซี่ติดเชื้อไวรัสโคโรนา COVID-19 กระทรวงสาธารณสุขเร่งหาเส้นทางการติดเชื้อ คาดมาจากรับผู้โดยสารชาวจีน ขณะที่เรือไดมอนด์ ปริ๊นเซส เจอติดเชื้อเพิ่มอีก 44เมื่อ 13 ก.พ. 63 สำนักข่าวรอยเตอร์รายงาน สถานีโทรทัศน์ NHK ของญี่ปุ่นรายงาน ผลตรวจยืนยันชายขับรถแท็กซี่คนหนึ่งอายุประมาณ 70 กว่าปี ในญี่ปุ่นติดเชื้อไวรัสโคโรนาสายพันธุ์ใหม่ COVID-19 ก่อให้เกิดกระแสความวิตกกังวลเกี่ยวกับการระบาดของไวรัสโคโรนาในประเทศญี่ปุ่นมากขึ้น เพราะไม่ทราบว่ามีผู้โดยสารมากน้อยเพียงใดที่ได้ขึ้นรถแท็กซี่คันนี้ และอาจติดเชื้อไวรัสโคโรนาด้าน กระทรวงสาธารณสุขญี่ปุ่นกำลังพยายามติดตามหาเส้นทางการติดเชื้อของชายขับแท็กซี่ ซึ่ง NHK ระบุว่าเขาได้รับผู้โดยสารชาวจีนหลายคนขึ้นรถ และเบื้องต้น ยังไม่ทราบรายละเอียดเพิ่มเติมเก่ียวกับอาการป่วยของชายขับรถแท็กซี่ นอกจากนั้น สถานีโทรทัศน์ NHK ยังรายงานด้วยว่า พบแพทย์คนหนึ่งทางภาคกลางของญี่ปุ่นติดเชื้อไวรัสโคโรนา COVID-19 ซึ่งยังไม่ทราบแน่ชัดว่าเขาเคยมีการติดต่อใดๆกับชาวจีนหรือไม่ส่วนความคืบหน้าของการกักกันผู้โดยสารและลูกเรือราว 3700 คนบนเรือสำราญไดมอนด์ ปริ๊นเซส ที่บริเวณท่าเรือเมืองโยโกฮามาในญี่ปุ่น พบว่ามีผู้ได้รับการยืนยันติดเชื้อเพิ่มอีก 44 ราย จนทำให้ขณะนี้พบผู้ติดเชื้อบนเรือไดมอนด์ ปริ๊นเซส เป็นจำนวน 218 คนแล้ว จนสร้างความวิตกกังวลมากขึ้นว่ามาตรการกักกันตัวผู้โดยสารและลูกเรือบนเรือไดมอนด์ ปริ๊นเซส ได้ผลหรือไม่ เนื่องจากพบจำนวนผู้ติดเชื้อเพิ่มขึ้นทุกวันทั้งนี้ ผู้โดยสารและลูกเรือบนเรือไดมอนด์ ปริ๊นเซส ได้ถูกกักกันตัวตามมาตรการเฝ้าระวังการติดเชื้อไวรัสโคโรนา มาตั้งแต่วันที่ 3 ก.พ. หลังจากพบว่ามีชายสูงอายุคนหนึ่งที่ลงจากเรือที่ฮ่องกง ติดเชื้อไวรัสโคโรนา ขณะที่จนถึง 13ก.พ.63 พบผู้ติดเชื้อไวรัสโคโรนาในญี่ปุ่นแล้ว 248 คน.
ชาวญี่ปุ่นผวาหนัก ยืนยันคนขับแท็กซี่ติดเชื้อไวรัสโคโรนา COVID-19 กระทรวงสาธารณสุขเร่งหาเส้นทางการติดเชื้อ คาดมาจากรับผู้โดยสารชาวจีน ขณะที่เรือไดมอนด์ ปริ๊นเซส เจอติดเชื้อเพิ่มอีก 44 
ไวรัสโคโรนา,ข่าวเด่น,ไวรัสโคโรน่า,ไวรัสอู่ฮั่น,COVID-19,เรือไดมอนด์ ปริ๊นเซส,ข่าววันนี้